laion/Wikipedia-Exotic huggingface dataset:
גבי צ'אצ'אשוילי

גבריאל "גבי" צאצאשוילי (נולד ב-8 בדצמבר 1999) הוא כדורסלן ישראלי, המשחק בעמדת הפאוור פורוורד-סנטר בהפועל ירושלים מליגת העל בכדורסל ובנבחרת ישראל 3x3. צאצאשוילי נולד וגדל בנצרת עילית (כיום, נוף הגליל). הוא התחיל את דרכו כספורטאי בתפקיד בלם בקבוצת הכדורגל של הפועל נוף הגליל. בכיתה ט' עבר לשחק כדורסל במחלקת הנוער של הפועל נעם העמק עילית. בכיתה י' זכה באליפות הנערים המחוזית. בכיתה י"א עבר לשחק בקבוצת הנוער של הפועל עמק יזרעאל איתה זכה בגביע המדינה לשנת 2017/18 לאחר ניצחון בגמר על מכבי תל אביב. צאצאשוילי נבחר לשחקן המצטיין עם 20 נקודות ו-7 חסימות. בסיום העונה זכה בפרס השחקן המצטיין בנוער על. הבחירה לפרס על שם תנחום כהן- מינץ נעשתה על ידי מאמני הליגה. בשנה שלאחר מכן לאחר שקיבל מעמד של ספורטאי עילוי, עשה טירונות ועבר לצ'כיה להתאמן ולשחק ב-Get better academy. במהלך המשחקים של הקבוצה בליגה השנייה בצ'כיה קלע עשר נקודות, קלט 10 ריבאונדים וסיפק אססיסט וחטיפה בממוצע למשחק. בקיץ 2019 עבר פציעה קשה במהלך משחק אימון של נבחרת העתודה. במהלך עונת 2019/20 עבר שיקום לרגלו. בתום השיקום, לקראת עונת 2020/21, חתם בקבוצת הפועל גליל עליון. בתום עונת 2021/22 זומן למחנה אימונים של הגולדן סטייט ווריורס. באותו הקיץ שיחק בגולדן סטייט בליגת הקיץ של ה-NBA וקלע בחמישה משחקים 4 נקודות בממוצע למשחק. לקראת עונת 2022/23 חתם בברוזה במברג מליגת העל הגרמנית בכדורסל תחת המאמן הישראלי אורן עמיאל. צאצאשוילי שיחק בנבחרות ישראל מגיל נוער ועד נבחרת העתודה. ב-2017 שיחק תחת המאמן שרון אברהמי באליפות אירופה דרג ב' לנבחרות עד גיל 18 בטורניר שנערך באסטוניה. במשחק השיא שלו בטורניר מול אזרבייג'ן קלע 12 נקודות וקלט 6 ריבאונדים. ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. בקיץ 2019, במהלך משחק מול בולגריה כהכנה לאליפות אירופה עד גיל 20 שנערכה בישראל, נפצע פציעה קשה ברגלו ולא שותף באליפות. ב-2021 השתתף עם נבחרת ישראל 3x3 במוקדמות אליפות אירופה 3x3 והעפיל עמה מהמקום הראשון בשלב המוקדמות לאליפות שנערכה בספטמבר 2021 בפריז, באליפות אירופה סיימה הנבחרת במקום השלישי והודחה בשלב הבתים. גביע המדינה לנוער - 2017/18 אליפות אירופה עד גיל 20 - נבחרת ישראל עד גיל 20 - 2018 הפועל ירושלים גביע המדינה: 2023/2024 פרופיל, באתר eurobasket פרופיל, באתר פיב"א פרופיל השחקן (אורכב 19.06.2020 בארכיון Wayback Machine) באתר איגוד הכדורסל בישראל פרס גביע ע"ש תנחום (תני) כהן-מינץ לשחקן נוער מצטיין - IBBA, באתר ibasketball.co.il, ‏2023-09-04 אור שקדי‏, גבי צ'אצ'אשווילי ישחק עם גולדן סטייט בליגת הקיץ, באתר וואלה, 21 ביוני 2022 במדי אלופת ה-NBA: צ'אצ'אשווילי קלע 4 נק' במשחקו האחרון בליגת הקיץ | ישראל היום, באתר www.israelhayom.co.il יוצא לאירופה: גבי צ'אצ'אשווילי חתם בבאמברג יצחק סלומון, האלוף אירופה מנצרת עילית, באתר העיר ירושלים, ‏22 ביולי, 2018 אור שקדי‏, נבחרת העתודה: פציעת ברך קשה לגבי צ'צ'אשוילי, באתר וואלה, 14 ביוני 2019
יחסי יפן–סמואה

יחסי יפן–סמואה הם היחסים הדיפלומטיים בין יפן לבין המדינה העצמאית של סמואה. שתי המדינות כוננו יחסים דיפלומטיים רשמיים בשנת 1973, כ-11 שנים לאחר עצמאותה של סמואה. יפן מיוצגת בסמואה בדרג השגרירות באמצעות שגרירות רשמית שהיא מחזיקה באפיה, בירת המדינה. סמואה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. בשנת 2018, שוויו של הייצוא היפני לסמואה עמד על 1,510 מיליון ין. באותה השנה, שוויו של הייבוא היפני מסמואה עמד על 70 מיליון ין. על פי הלשכה היפנית המרכזית לסטטיסטיקה, באוקטובר 2017 התגוררו בסמואה 86 אזרחים יפניים. מדיה וקבצים בנושא יחסי יפן–סמואה בוויקישיתוף יחסי יפן–סמואה, באתר משרד החוץ היפני Embassy of Japan in the Independent State of Samoa, אתר השגרירות EMBASSY OF SAMOA IN TOKYO, JAPAN, EmbassyPages Japan-Samoa Relations, אתר משרד החוץ היפני
GB-PVR

GB-PVR היא תוכנת PVR למחשב מסוג HTPC. כמו כל תוכנת PVR, גם תוכנה זו מסוגלת לבצע הקלטה מתוזמנת, הקפאה ומעבר להקלטה וכן להציג מרחב רב של מדיות דיגיטליות כמו השמעת מוזיקה, צפייה בסרטי DVD, צפייה בתמונות, והקשבה לשידורי רדיו אינטרנט ו-FM. התוכנה תומכת בכרטיסי טלוויזיה ל-PVR פופולרים ובנגן רשת מסוג media MVP. כמו כן תומכת התוכנה בכרטיסי טלוזייה לשידורי טלוויזיה דיגיטליים ודואר אלקטרוני מסוג שידור וידאו דיגיטלי. התוכנה תומכת רק בכרטיסי טיונר המשתמשים במקודד חומרה. קהילת פיתוח פעילה מאוד מפיקה כמות גדולה של פלאג אינים להרחבת תכונות התוכנה, אך היישום עצמו אינו קוד פתוח. התוכנה מספקת תמיכה טובה לשפה העברית. מקליט ווידאו דיגיטלי אתר היצרן פורום קולנוע ביתי עדי לב, hometheater.co.il, סקירה: MediaMVP של Happague, באתר ynet, 14 בנובמבר 2005 ערך זה הוא קצרמר בנושא תוכנה ובנושא טלוויזיה. אתם מוזמנים לתרום לוויקיפדיה ולהרחיב אותו.
Powerful

"Powerful" (בעברית: "עוצמה") הוא סינגל שהוקלט על ידי ההרכב האמריקאי מייג'ור לייזר, בשיתוף הזמרת-יוצרת הבריטית אלי גולדינג והזמר האמריקאי טאררוס ריילי, מתוך האלבום, Peace Is the Mission. השיר יצא לאור ב-1 ביוני 2015, על ידי חברת התקליטים ביקוז מיוזיק ו-Mad Decent, כסינגל השני מתוך האלבום. השיר נכתב על ידי אילסי ג'ובר, דיפלו, טאררוס ריילי, פרנסיסקה האל, קלמנט פיקארד, מקסימה פיקארד והופק על ידי אחים פיקארד, מייג'ור לייזר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות. הווידאו קליפ הרשמי של השיר פורסם ב-23 ביולי 2015, הועלה לערוץ היוטיוב של מייג'ור לייזר. בקליפ, ניתן לראות את גולינג וגם את ריילי בעלי חוש על-טבעי וכשהם הורסים כל מיני דברים במסעדה. בקליפ משתתפת השחקנית הבריטית אמיליה איב. נכון ליוני 2020, מונה הצפיות של הקליפ עומד על למעלה מ-121 מיליון צפיות. מידע על היצירה "Powerful" באתר מיוזיק בריינז מידע על הסינגל "Powerful" באתר מיוזיק בריינז סרטון השיר "Powerful" באתר יוטיוב אילסי ג'ובר, דיפלו, טאררוס ריילי, פרנסיסקה האל, קלמנט פיקארד, מקסימה פיקארד אחים פיקארד, מייג'ור לייזר Powerful Major Lazer (באנגלית), נבדק ב-2020-06-13 Peace Is the Mission Major Lazer, genius, ‏2020-06-17 Powerful (featuring Ellie Goulding and Tarrus Riley), נבדק ב-2020-06-13 Major Lazer - Powerful (feat. Ellie Goulding & Tarrus Riley) (Official Music Video) Powerful - song, נבדק ב-2020-06-13
Mama (שיר של קלין בנדיט)

"Mama" (בעברית: אמא) הוא סינגל שהוקלט על ידי להקת המוזיקה אלקטרונית הבריטית קלין בנדיט בשיתוף הזמרת-יוצרת הבריטית אלי גולדינג, מתוך האלבום, What Is Love?. השיר יצא לאור ב-22 בפברואר 2019, על ידי חברת התקליטים אטלנטיק רקורדס, כסינגל השביעי מתוך האלבום. השיר נכתב על ידי ג'ק פטרסון, גרייס צ'אטו, ג'ייסון אביגן, קרוליין איילין, אלי גולדינג והופק על ידי ג'ק פטרסון, גרייס צ'אטו, מארק ראלף. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות. הווידאו קליפ הרשמי של השיר פורסם ב-25 בפברואר 2019, הועלה לערוץ היוטיוב של קלין בנדיט. בקליפ, ניתן לראות את דמות של נער שדומה לדונלד טראמפ שעובר את שלבי התבגרותו והופך לבסוף לנשיא ארצות הברית בסצנת הסיום ניתן לראות אותו רוקד לצד איוונה טראמפ אחרי השבעתו כנשיא. נכון ליוני 2020, מונה הצפיות של הקליפ עומד על למעלה מ-86 מיליון צפיות. מידע על הסינגל "Mama" באתר מיוזיק בריינז מידע על היצירה "Mama" באתר Discogs מילות השיר "Mama" באתר Genius סרטון השיר "Mama" באתר יוטיוב מידע על השיר "Mama" באתר ספוטיפיי ג'ק פטרסון, גרייס צ'אטו, ג'ייסון אביגן, קרוליין איילין, אלי גולדינג ג'ק פטרסון, גרייס צ'אטו, מארק ראלף Mama Clean Bandit (באנגלית), ארכיון מ-2020-06-12, נבדק ב-2020-06-13 What Is Love? Clean Bandit, genius, ‏2020-06-17 (ארכיון) Mama, ארכיון מ-2020-06-19, נבדק ב-2020-06-13 Clean Bandit - Mama (feat. Ellie Goulding) [Official Video] (ארכיון) Mama - song, ארכיון מ-2020-06-19, נבדק ב-2020-06-13
יוסף אלמושנינו (הראשון)

רבי יוסף אלמושנינו (ה'ר"ץ 1530 – קרוב לשנת ה'ש"ס 1600), היה רופא, נגיד ואב בית הדין של קהילת המגורשים בפאס שבמרוקו. חיבר מספר חיבורים וכתב פסקי דין. נמנה עם החכמים שתקנו את תקנות המגורשים. נולד במרוקו, כנראה בעיר פאס, בדור השני לאחר גירוש ספרד, בערך בשנת ה'ר"ץ (1530). אביו היה רבי אברהם אלמושנינו, ממגורשי ספרד ומראשי החכמים של קהילת המגורשים בפאס. בשנת ה'של"ו (1576) מונה רבי יוסף לנגיד קהילת המגורשים. בשנת ה'ש"מ (1580) מופיע כדיין מדייני העיר, מאז נמנה עם החכמים וחתם עמהם על פסקי דין ותקנות. בשנת ה'שנ"ג (1593) מונה לתפקיד אב בית דין, כאשר תחתיו שרתו הדיינים: רבי יהודה עוזיאל, רבי יעקב חאגיז, רבי וידאל הצרפתי (הצוף דבש), רבי שמואל אבן דנאן, רבי אהרן אבן חיים ורבנים נוספים. האחרון החשיב את עצמו כתלמידו, ובספרו "מדות אהרן", העוסק בלוגיקה של מידות הדרשה, הוא מזכיר את הערותיו פעמים אחדות. רבי יוסף היה רופא ובתפקיד זה שימש גם בנו, רבי משה אלמושנינו. משנת ה'שנ"ח (1598) אינו חותם יותר על התקנות, ובשנת ה'ש"ס (1599/1600) בערך הרב אהרן אבן חיים הזכיר אותו בתואר "ז"ל". שרשי המצות - נכתב סביב שנת ה'שמ"ט, חיבור פילוסופי המציע שלושה עשר קריטריונים להגדרת המצוות, לצד כל אחד מהם הוא מציע דיון ארוך עד למסקנה המובילה לקריטריון. למרות שהרמב"ם ואחרים עסקו בתחום, רבי יוסף מפרט בהקדמה חמישה יתרונות שיש לחיבורו על פני הדברים של קודמיו. נדפס בשנת תרס"ט בירושלים. אוסף של חיבורים המבארים על נ"ך ואגדות חז"ל, בהם חיבור על מסכת אבות. מכתבי רבי יוסף אלמושנינו זצוק"ל : ... שלוש ספרים לראשונה מכתב יד: ברכי יוסף, ברכת אבות, שורשי המצוות - דעת זקנים. ירושלים: מכון תנו רבנן, כסלו תשפ"ג. פסח שני - ביאור על הגדה של פסח. קינות. פירוש אגדות מסכת ברכות. יו"ל לראשונה מכת"י, ניו יורק תשפ"ד. מגורשים תקנות המגורשים יהדות פאס רבי יעקב משה טולידאנו, "מבוא" ל-שרשי המצות, ירושלים, תרס"ט. רבי יוסף אלמושנינו, שרשי המצות, ירושלים תרס"ט, באתר היברובוקס רבי יוסף בן נאים, מלכי רבנן, ערך רבי יוסף אלמושנינו, באתר היברובוקס רשימת הפרסומים של רבי יוסף אלמושנינו, בקטלוג הספרייה הלאומית יוסף בן אברהם אלמושנינו (פעל במאה ה-16), דף שער בספרייה הלאומית
יחסי אורוגוואי–מצרים

יחסי אורוגוואי–מצרים הם היחסים הדיפלומטיים בין הרפובליקה המזרחית של אורוגוואי ובין רפובליקת מצרים הערבית. שתי המדינות כוננו יחסים דיפלומטיים ב-1932, בהסכם ידידות שנחתם ברומא, איטליה. החל משנת 1982, שולחת אורוגוואי חיילים לכוח המשקיפים הרב-לאומי שיושבים בחצי האי סיני, ואחראיים לפקח על הסכם השלום בין ישראל למצרים. בשנת 2010 חתמה מצרים על הסכם סחר חופשי עם מרקוסור, השוק המשותף של מדינות דרום אמריקה, וביניהם אורוגוואי. כחלק מההסכם הורידו המדינות את המכס בין המדינות ביותר מ-90 אחוזים, כדי לקדם שיתופי פעולה בהשקעות, שירותים ותחומים נוספים. מצרים הייתה המדינה הערבית והאפריקאית הראשונה לחתום על הסכם זה, עם מדינות דרום אמריקה. מצרים נחשבת ליצואנית חשובה עבור אורוגוואי. הייצוא העיקרי של מצרים לאורוגוואי הוא: תוצרת חקלאית, דוודי חשמל, שטיחים, עשבי תיבול, בדים וטקסטיל. הייצוא העיקרי של אורוגוואי למצרים הוא: מוצרי חלב, בשר (חי וקפוא), פולי סויה, דגים וציוד וטרינרי. שתי המדינות חברות בארגון G77. 31 במאי 2017 – ביקור נשיא אורוגוואי, טאבארה ואסקס, בקהיר בירת מצרים. מצרים מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי, מאז אוקטובר 1958. השגריר המצרי הראשון שאינו תושב אורוגוואי מונה ב-1952. אורוגוואי מיוצגת במצרים על ידי שגרירות שהיא מחזיקה בקהיר, בירת מצרים. בנוסף, אורוגוואי מיוצגת במצרים על ידי קונסוליה שהיא מחזיקה באלכסנדריה, בירת מצרים. מדיה וקבצים בנושא יחסי אורוגוואי–מצרים בוויקישיתוף Overview of Egypt-Uruguay relations, ahead of upcoming summit, EgyptToday (באנגלית) Egyptian Embassy in Montevideo, Uruguay, embassy-finder.com (באנגלית) Overview of Egypt-Uruguay relations, ahead of upcoming summit, EgyptToday (באנגלית) Uruguayan Embassy in Cairo, Egypt, embassy-finder.com (באנגלית) Uruguayan Consulate in Alexandria, Egypt, embassy-finder.com (באנגלית)
יחסי אורוגוואי–קובה

יחסי אורוגוואי –קובה הם היחסים הדיפלומטיים בין הרפובליקה המזרחית של אורוגוואי ובין הרפובליקה של קובה. היחסים בין המדינות ידעו עליות ומורדות במשך השנים, אך החל משנת 2005, חודשו היחסים, ופועלים עד היום. מבחינה היסטורית, שתי המדינות היו חלק מהאימפריה הספרדית עד תחילת המאה ה-19, אם כי קובה שמרה על מעמדה כמושבה ספרדית במשך זמן רב יותר. כיום, שתי המדינות הן חברות מלאות בקבוצת ריו, האיחוד הלטיני, איחוד האקדמיות של השפה הספרדית, ארגון מדינות אמריקה, האיחוד האיברו-אמריקאי והקהילה של אמריקה הלטינית והמדינות הקריביות. אורוגוואי היא פרטנרית מסחר חשובה לקובה והסחר ביניהן עולה. שתי המדינות חברות בארגון G77. 3 במרץ 2015 - ביקור נשיא קובה, ראול קסטרו, במונטווידאו בירת אורוגוואי. קובה מיוצגת באורוגוואי על ידי שגרירות שהיא מחזיקה במונטווידאו, בירת אורוגוואי. אורוגוואי מיוצגת בקובה על ידי שגרירות שהיא מחזיקה בהוואנה, בירת קובה. מדיה וקבצים בנושא יחסי אורוגוואי–קובה בוויקישיתוף Radio Havana Cuba | Cuba and Uruguay Stress Excellent Bilateral Relations, www.radiohc.cu (באנגלית) Embajada de Cuba en Montevideo, Uruguay, embassy-finder.com (באנגלית) Embajadas de Uruguay en Cuba, www.embajada-consulado.com (באנגלית)
יחסי בנגלדש – קוריאה הדרומית

יחסי בנגלדש–קוריאה הדרומית הם היחסים הדיפלומטיים בין הרפובליקה העממית של בנגלדש ובין הרפובליקה של קוריאה. לבנגלדש קיימים יחסים דיפלומטיים עם שני הצדדים של קוריאה. כאשר היחסים עם קוריאה הצפונית כוננו בשנת 1973, ושנה לאחר מכן פתחה קוריאה הדרומית שגרירות בבנגלדש. השגרירות של קוריאה הצפונית בבנגלדש נפתחה כמה שנים מאוחר יותר, ב-1987. בשנת 2008, משרד המשפטים בדרום קוריאה הפסיק את פטור הוויזה שהיה לתושבי בנגלדש, וניתן מעמד של 'תושב ארעי' ל-13,000 אזרחים מבנגלדש שחיו במדינה. מאז ה-15 ביולי 2008, תושבי שתי המדינות נדרשים לקבל ויזה כדי לעבור בין המדינות. מכיוון שבקוריאה הדרומית חיים פועלים רבים מבנגלדש, התפתחו במדינה דעות קדומות כלפי תושבי בנגלדש. בשנת 2009 יצא סרט דרום קוריאני שעסק בנושא. דרום קוריאה היא המשקיעה הגדולה ביותר בענף הבגדים של בנגלדש. 14 ביולי 2017 - ביקור נשיא קוריאה הדרומית, לי נאק-יון, בדאקה בירת בנגלדש. קוריאה הדרומית מיוצגת בבנגלדש על ידי שגרירות שהיא מחזיקה בדאקה, בירת בנגלדש. בנגלדש מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית. מדיה וקבצים בנושא יחסי בנגלדש – קוריאה הדרומית בוויקישיתוף Ban-doo-bi, נבדק ב-2020-06-19 Bandhobi (Korean Movie - 2009) - 반두비, HanCinema (באנגלית) Deepening Dhaka-Seoul ties, The Daily Star, ‏2019-07-15 (באנגלית) Bangladeshi, South Korean premiers sign 3 treaties, www.aa.com, ‏14-07-2019 (באנגלית) 주 방글라데시 대한민국 대사관, overseas.mofa.go.kr (בקוריאנית) 주 방글라데시 대한민국 대사관, web.archive.org, ‏2011-12-31 (בקוריאנית)
יחסי גרנדה – קוריאה הדרומית

יחסי גרנדה–קוריאה הדרומית הם היחסים הדיפלומטיים בין גרנדה ובין הרפובליקה של קוריאה. שתי המדינות כוננו יחסים דיפלומטיים לראשונה ב-1 באוגוסט 1974, ונשמרו עד ל-מרץ 1975. היחסים הוקפאו לשמונה שנים, במהלכם קיימה גרנדה קשרים דיפלומטיים עם השכנה היריבה של קוריאה הדרומית, קוריאה הצפונית, קשר דיפלומטי במשך שש שנים (מאי 1979 ועד ינואר 1985). בחודש מאי 1984, חודשו היחסים בין גרנדה וקוריאה הדרומית, ואלו נמשכים עד היום. בשנת 1990 ביטלה קוריאה הדרומית את דרישות הוויזה מתושבי גרנדה, ומאז הם יכולים להיכנס למדינה בקלות. גרנדה מיוצגת בקוריאה הדרומית על ידי קונסוליה שהיא מחזיקה בסיאול, בירת קוריאה הדרומית. קוריאה הדרומית מיוצגת בגרנדה על ידי שגרירות שיושבת במדינה סמוכה לגרנדה, בשם טרינידד וטובגו. שגרירות זו מייצגת את קוריאה הדרומית בפני מדינות איים נוספות באזור. בנוסף, קוריאה הדרומית מיוצגת בגרנדה על ידי קונסוליה שהיא מחזיקה בסנט ג'ורג'ס, בירת גרנדה. אתר הקונסוליה, באתר www.consulate-info.com (באנגלית) Ambassador’s GreetingsEmbassy of the Republic of Korea to the Republic of Trinidad and Tobago, overseas.mofa.go.kr (באנגלית) אתר הקונסוליה, באתר www.embassypages.com (באנגלית)
ילדים מבשלים

ילדים מבשלים הוא ספר בישול המותאם לילדים מאת רות סירקיס שפורסם לראשונה בשנת 1975. המתכונים בספר כוללים הוראות פשוטות המותאמות לילדים, ומלוות בציורים, הן של תהליך ההכנה והן של המרכיבים והכלים. הספר יצא בשנת 2009 במהדורה מחודשת המותאמת לתקופה. למשל, שונתה בו ההוראה "לקרוא לאמא לעזור", ועודכנה להצעה לקרוא לאחד ההורים לכך. הספר כולל מתכונים למאכלים כמו כדורי שוקולד, משה בתיבה, ביצה בקן, ביצים מחייכות, פיצה על פיתה, בורקס, סלט טונה, רוטב בולונז, עוגת שוקולד ועוד. לספר מיוחסת ההופעה הראשונה של מתכון למאכל ביצה בקן, וכמו כן המצאת השם משה בתיבה למאכל של נקניקייה עטופה בבצק. את השם "משה בתיבה" טבעה ב-1972 בתה בת ה-8 של סירקיס, נורית, שבמהלך שהותה של המשפחה בארצות הברית למדה בבית ספר יהודי דתי. "יום אחד חזרה הביתה לאחר הלימודים וראתה את אמא שלה מכינה נקניקייה עטופה בבצק עלים, ואז אמרה לה: 'אמא, מה שאת עושה מזכיר לי מה שלמדנו היום בבית הספר על משה בתיבה'". ליאת אלקיים, "ילדים מבשלים, מהדורה חדשה" מאת רות סירקיס | הביצה חזרה לקן, באתר הארץ, 22 בספטמבר 2010 ילדים מבשלים (קשה), באתר ידיעות ספרים (ארכיון מתאריך 19 ביוני 2020) ליאת אלקיים, "ילדים מבשלים, מהדורה חדשה" מאת רות סירקיס, הביצה חזרה לקן, באתר הארץ, 22 בספטמבר 2010 ‏5 מתכוני ביצה בקן שוברי שגרה, באתר מאקו, 11 במאי 2020 משה בתיבה: כל הטיפים והעצות למתכון המושלם, באתר רשת 13, 16 באוגוסט 2017 הדסה קנטור, 'עברית היא עברית', הד האולפן החדש 94 (אביב 2008), 132).
נמל התעופה הבין-לאומי פרישטינה אדם ישארי

נמל התעופה הבין-לאומי פרישטינה אדם ישארי (באלבנית: Aeroporti Ndërkombëtar i Prishtinës "Adem Jashari"), הממוקם בקרבת העיר פרישטינה, בירת קוסובו, הוא נמל התעופה הבינלאומי היחיד במדינה. בשנת 2019 עברו בו 2,373,698 נוסעים. נמל התעופה נפתח בשנת 1965, בעת שקוסובו הייתה חלק מיוגוסלביה. הוא שימש גם כבסיס של חיל האוויר שלה. ביוני 1999, בימי מלחמת קוסובו, השתלט על הנמל למשך כשבועיים כוח צבאי רוסי שהגיע מבוסניה והרצגובינה. לאחר נסיגת חיילי סרביה מקוסובו שימש הנמל את כוח קוסובו של האו"ם. מאז שנת 2000 הלך ועלה מספר הנוסעים העוברים בנמל, וב-2008 הגיע למיליון נוסעים בשנה. עשר שנים לאחר מכן הגיע מספר הנוסעים השנתי לשני מיליון ויותר. בשנת 2002 ושוב ב-2009 הורחבו ושופצו הטרמינל ומסלול הטיסה בנמל. בשנת 2006 קיבל הנמל פרס הצטיינות על שירותיו מאת הארגון הבינלאומי Airports Council International. הנמל נקרא כיום על שמו של אדם ישארי (אנ'), ממייסדי הארגון צבא שחרור קוסובו. בנמל התעופה מסלול טיסה אחד וטרמינל אחד, שבו ארבעה גשרי עלייה למטוס. הנמל משמש כבסיס פעולה של חברת יורווינגס ושימש בעבר כבסיס פעולה של חברת אדריה איירווייז. סרביה, שאינה מכירה בעצמאות קוסובו, אוסרת על טיסות אל נמל התעופה וממנו לחלוף במרחב האווירי שלה. עקב כך עליהן לטוס דרך המרחבים האווירים של מונטנגרו, אלבניה או מקדוניה הצפונית. מדיה וקבצים בנושא נמל התעופה הבין-לאומי פרישטינה אדם ישארי בוויקישיתוף אתר האינטרנט הרשמי של נמל התעופה הבין-לאומי פרישטינה אדם ישארי (באנגלית, באלבנית ובסרבית) "Singer James Blunt 'prevented World War III'". BBC News (באנגלית). 2010-11-14. נבדק ב-2023-04-18. Prishtina International Airport - Rewards, web.archive.org, ‏9 במאי 2008 "Renaming Balkan airports to annoy the neighbours". The Economist. ISSN 0013-0613. נבדק ב-2023-04-18.
לאן הולכים פתאום כולם

לאן הולכים פתאום כולם הוא אלבום האולפן השישי מאת נקמת הטרקטור. האלבום הוקלט באולפני חברת LA4 הישראלית במשך שנת 2002, ונכללים בו 11 שירים. השירים באלבום בסוגות רוק מתקדם ורוק ישראלי. השיר "לאן הולכים פתאום כולם" היה לשיר הנושא של סדרת הדרמה הישראלית "שטיסל". האלבום זכה לביקורות טובות בקרב מבקרי מוזיקה בישראל. גבע קרא עוז, מבקר מוזיקה של אתר ynet, כתב כי "האלבום החדש של נקמת הטרקטור הוא יצירה מגובשת, מרשימה ומענגת – אחד מאלבומי הרוק הבשלים והמרגשים שיצאו בשנים האחרונות בארץ". גבע קרא עוז, אף אחד לא הולך לשומקום, באתר ynet, 13 בפברואר 2003
קונסטנטינוס כריסטומנוס

קונסטנטינוס כריסטומנוס (ביוונית: Κωνσταντίνος Χρηστομάνος;‏ אוגוסט 1867, אתונה – 1 בנובמבר 1911, אתונה) היה מחזאי, סופר ומשורר יווני. שורשים של משפחת כריסטומנוס הם במקדוניה באזור שנמצא כיום בגבול בין בולגריה ליוון. אביו נולד בווינה, עבר לאתונה בשנת 1862 והיה מלמד כימיה באוניברסיטה. קונסטנטינוס כריסטומנוס נולד באתונה, בגיל 4 בעקבות רשלנות של המטפלת הוא נפל בעמוד השידרה שלו נפגע. כתוצאה מכך הוא סבל מכאבים ועקשת כל חייו. בגיל 17 הוא כבר דיבר מספר שפות ובשנת 1884 החל ללמוד רפואה. בשנת 1988 קונסטנטינוס כריסטומנוס עזב לימודי רפואה ועבר לאוניברסיטת וינה בה למד פילוסופיה. בשנת 1891 הוא קיבל תואר דוקטור. באותה תקופה כריסטומנוס החל ללמד יוונית לאליזבת, נסיכת בוואריה. בקיץ 1892 הוא עבר לקתוליות. בשנת 1895 קונסטנטינוס כריסטומנוס קיבל אזרחות האימפריה האוסטרו-הונגרית ותואר אצולה. באותה שנה הוא מונה לפרופסור ללימודי יוונית באוניברסיטת וינה. בשנת 1896 קונסטנטינוס כריסטומנוס לראשונה פרסם את שיריו בגרמנית ובשנת 1898 פרסם ספרי שירה נוספים. בשנת 1898 הוא פרסם בווינה ספר על הרגשותיו לאליזבת, נסיכת בוואריה (שכבר לא הייתה בחיים). בעקבות החלטת השלטונות הפצת הספר נאסרה והומלץ לו לעזוב את גבולות האימפריה. בשנת 1901 קונסטנטינוס כריסטומנוס התיישב באתונה. תוך זמן קצר הוא פתח "תיאטרון החדש" והקדיש לו כל חייו. למרות שתיאטרון היה במה לשחקנים צעירים מוכשרים שזכו לפופולריות, העסק לא היה כלכלי ובשנת 1906 הוא נאלץ לסגור אותו. מאז סגירת התיאטרון כריסטומנוס כתב מספר ספרים ומחזות. אחת המחזות שהועלת על הבמה בשנת 1909 קיבלה ביקורות שליליות ביותר והייתה נחשבת לפורנוגרפיה. לאחר האירוע, קונסטנטינוס כריסטומנוס נכנס לדפרסיה ונפטר ממחלת לב בשנת 1911. בשנת 1916 על בסיס ספרו צולם סרט ובשנת 1987 על בסיס אותו ספר צולמה סדרת טלוויזיה. בשנת 1999 אנדריאס סטאיקוס כתב מחזה על חייו. קורות חיים (ביוונית) כתבי קונסטנטינוס כריסטומנוס בפרויקט גוטנברג (באנגלית)
ארץ זו היא שלי

ארץ זו היא שלי (באנגלית: This Land is Mine) הוא סרט דרמה אמריקאי משנת 1943 בבימויו של ז'אן רנואר, עם צ'ארלס לוטון, מורין או'הרה וג'ורג' סנדרס בתפקידים הראשיים. העלילה מתרחשת בעיירה כבושה "אי שם" במערב אירופה. לפי מה שנראה המדובר כנראה בצרפת. הסרט זכה בפרס אוסקר למיקס הסאונד הטוב ביותר (סטפן דאן). צבא כיבוש גרמני נכנס לעיירה, עובר ליד אנדרטה לנופלים במלחמה הגדולה ומגיע עד לבניין העירייה לשם נכנס המפקד מיור פון קלר (ולטר סלזק). אלברט לורי (צ'ארלס לוטון) הוא מורה בבית הספר בעיירה. לורי הוא רווק מבוגר הגר עם אימו אמה (אונה אוקונור) המטפלת בו כילד קטן ודואגת שישתה כל בוקר כוס חלב אותו היא משיגה בשוק השחור. סמוך לדירתם גרה לואיז מרטין (מורין או'הרה) שגם היא מורה באותו בית ספר. אחיה פול (קנת מרטין) הוא חבר במחתרת המקומית. לואיז היא חברתו של ג'ורג' למברט, מנהל תחנת הרכבת בה עובד פול. ג'ורג' דוגל בשיתוף פעולה עם הגרמנים. אלברט הוא פחדן. בעת הפצצת העיירה וירידה למקלט הוא מראה את סימני הפחד ומתבייש בעצמו. בעיירה מופצים עלונים בשם "ליברטי" שקוראים לחירות ואי שיתוף פעולה עם הגרמנים. הגרמנים מאתרים את בית הדפוס אבל פון קלר חושד בפרופסור סורל כי הוא כתב אותם. ראש העיר, מנוויל, דוגל במדיניות של שיתוף פעולה כדי לשמור על חיי התושבים. הוא נפגש עם מנהל בית הספר, פרופסור סורל ונותן לו הוראה לקרוע מספר ההיסטוריה של המדינה, את הדפים שלא מוצאים חן בעיני הגרמנים. אלברט מבצע זאת ללא היסוס ולואיז מבצעת זאת בחירוק שיניים ולא משמידה את הדפים שנתלשו על מנת שיהיה אפשר לחבר אותם בעתיד. פול משליך רימון על שיירת הגרמנים כדי להרוג את פון קלר אבל במקום להרוג אותו נהרגים שני חיילים גרמנים. פון קלר לוקח עשרה בני ערובה ובתוכם אלברט ומתכוון להוציא אותם להורג. אמו של אלברט ראתה את פול בעת פעולה. היא נחושה לשחרר את בנה ומודיעה לג'ורג' כי פול הוא שזרק את הרימון. ג'ורג' מוסר זאת לגרמנים והם הורגים את פול לאחר מרדף. אלברט משוחרר אבל לאחר שאימו מגלה לו שהסגירה למענו את פול דרך ג'ורג', הוא רץ לג'ורג' ומוצא אותו הרוג כשאקדחו לידו. ג'ורג' התאבד לאחר שחש בנקיפות מצפון על הסגרת פול. גרמנים מתפרצים לחדר ואוסרים את אלברט באשמת רצח. פול מועמד למשפט אזרחי על רצח. ערב לפני כן מגיע אליו פון קלר לכלא ואומר לו כי הוא פועל לשחרורו לאחר שזייף מכתב התאבדות של ג'ורג'. פון קלר מתנה זאת שאלברט לא יישא נאום פוליטי בפני בית המשפט. כאשר אלברט צופה מחלון תאו בהוצאה להורג של בני הערובה ובתוכם פרפסור סורל, הוא משנה את דעתו. בבית המשפט הוא מגלה את המכתב המזויף של פון קלר ונושא נאום נגד שיתוף הפעולה ובעד ההתנגדות. חבר המושבעים מזכה אותו. אלברט חוזר לבית הספר ויודע שייאסר בקרוב על ידי הגרמנים. התלמידים מקבלים אותו בכבוד והוא מתחיל להקריא להם את הצהרת זכויות האדם והאזרח. הגרמנים נכנסים ולוקחים אותו ולואיז ממשיכה בהקראת ההצהרה. מדיה וקבצים בנושא ארץ זו היא שלי בוויקישיתוף "ארץ זו היא שלי", במסד הנתונים הקולנועיים IMDb (באנגלית) "ארץ זו היא שלי", באתר נטפליקס "ארץ זו היא שלי", באתר AllMovie (באנגלית) "ארץ זו היא שלי", במסד הנתונים הקולנועיים KinoPoisk (ברוסית) ארץ זו היא שלי, באתר TCM הנאום של אלברט לורי (צ'ארלס לוטון) בסרט, באתר vimeo סצנת הסיום של הסרט, באתר יוטיוב
דודג' מטדור

דודג' מטדור (באנגלית : Dodge Matador) היא מכונית סלון מפוארת אשר יוצרה על ידי חטיבת דודג' בקונצרן הרכב קרייזלר האמריקאי בין השנים 1960–1959 בארצות הברית. 2 דלתות - הרדטופ - קופה 4 דלתות - הרדטופ 4 דלתות - סדאן 4 דלתות - סטיישן (6-9 נוסעים) מנוע קדמי מנוע בנזין סוג הנעה : הנעה אחורית בשנת 1960 יוצרו 27,908 יחידות תאוצה בין 0–100 קמ"ש היא 8.6 שניות (דגם מנוע 5.9 ליטר המשודך לתיבת הילוכים ידנית) תאוצה בין 0–100 קמ"ש היא 9.0 שניות (דגם מנוע 5.9 ליטר המשודך לתיבת הילוכים אוטומטית 3 מהירויות) תאוצה בין 0–100 קמ"ש היא 7.8 שניות (דגם מנוע 6.3 ליטר המפיק 330 כ"ס המשודך לתיבת הילוכים ידנית) תאוצה בין 0–100 קמ"ש היא 8.2 שניות (דגם מנוע 6.3 ליטר המפיק 330 כ"ס המשודך לתיבת הילוכים אוטומטית 3 מהירויות) תאוצה בין 0–100 קמ"ש היא 7.4 שניות (דגם מנוע 6.3 ליטר המפיק 335 כ"ס המשודך לתיבת הילוכים אוטומטית 3 מהירויות) קרייזלר דודג' דודג' Beauty Winner דודג' 880 דודג' 600 דודג' Aries דודג' פולרה מדיה וקבצים בנושא דודג' מטדור בוויקישיתוף דודג' מטדור, סרטון באתר יוטיוב דודג' מטדור, סרטון באתר יוטיוב "דודג' מטדור" - תמונה (oldcars.site/dodge/1960-dodge-matador) "דודג' מטדור", 1960, דודג' פולרה 1960-1961 auto.howstuffworks.com/1960-1961-dodge-polara-matador John Gunnel, Standard Catalog of American Cars 1946-1975, Iola, Kraus Publications, 2002, ISBN 0-87349-461-X. "דודג' מטדור", 2 דלתות הרדטופ conceptcarz.com/z24002/dodge-matador "דודג' מטדור" הרדטופ קופה 2 דלתות, שנת 1960 - מפרט automobile-catalog.com/make/dodge/full-size_dodge_6gen/full-size_dodge_6gen_matador_hardtop_coupe/1960 "דודג' מטדור" - תמונה tungelstadailyphoto.blogspot.com/2015/08/dodge-matador "דודג' מטדור" - סטיישן lov2xlr8.no/brochures/dodge דודג' דארט - 1960, דודג' פולרה - 1960, דודג' מטדור - 1960 allpar.com/history/dodge/1960